《同子瞻送子敦赴河北都运次韵》
宋代·范祖禹

顾公涉沧海，宇宙观奇伟。
十年守沈冥，应笑柱下史。
动静虽有殊，要之盖棺已。
迩来拜东台，岩穴弹冠喜。
昂藏出风尘，壮志在千里。
忽持肤使节，急病仁为美。
翰林出新诗，风霆奔落纸。
朝廷日清明。君子慎所履。
行当继禹功，洒灾澹洪水。
过我伊洛间，松风醒俗耳。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。